4 CEO บ.ไอทียักษ์ใหญ่ ให้การสภาคองเกรส สู้ข้อหาผูกขาด-รังแกคู่แข่ง
ซีอีโอของบริษัท แอปเปิล อเมซอน เฟซบุ๊ก และกูเกิล ผู้นำด้านเทคโนโลยีของโลก ให้การต่อคณะกรรมาธิการวุฒิสภาสหรัฐฯ เพื่อแก้ต่างข้อกล่าวหา ผูกขาดทางการค้า ทำให้การแข่งขันไม่เป็นธรรมสำนักข่าว บีบีซี รายงานว่า การเข้าให้การต่อวุฒิสภาในวันพุธที่ 29 ก.ค. 2563 เกิดขึ้นหลังจากสภาชิกสภาสหรัฐฯ เตรียมพิจารณาเพิ่มความเข้มงวดในการตรวจสอบบริษัทเทคโนโลยีขนาดใหญ่ และกำลังสืบสวนเรื่องการผูกขาดทางการค้า ขณะที่นักวิจารณ์บางคนถึงขั้นเรียกร้องให้แยกบริษัทเหล่านี้ให้มีขนาดเล็กลงนายเดวิด ซิซิลไลน์ สมาชิกสภาคองเกรสสังกัดพรรคเดโมแครต ซึ่งเป็นประธานการพิจารณาคดีต่อต้านการผูกขาดทางการค้าครั้งนี้ กล่าวว่า การสืบสวนนาน 1 ปีของเหล่าสมาชิกสภา พบแบบแผนของการใช้อำนาจในทางมิชอบ (abuse of power) ของแพลตฟอร์มออนไลน์ต่างๆ แพลตฟอร์มขนาดใหญ่ใช้อำนาจของตัวเองในทางทำลายล้าง และสร้างความเสียหาย เพื่อการขยายตัวของตัวเองในการพิจารณาคดีเมื่อวันพุธ เหล่าสมาชิกสภากล่าวหาบริษัท กูเกิล ว่า ขโมยคอนเทนต์ที่ผลิตโดยบริษัทขนาดเล็กหลายเจ้าอย่างเช่น Yelp เพื่อรักษาผู้ใช้งานเอาไว้ในหน้าเพจของตัวเอง นอกจากนี้ยังมีเรื่องอื่นๆ ที่เป็นประเด็นเช่น การปฏิบัติต่อผู้ขายในเว็บไซต์ของอเมซอน เฟซบุ๊ก เข้าครอบครองบริษัทคู่แข่งด้วยการเข้าซื้อกิจการ เช่นกรณี อินสตาแกรม และกฎของ แอปสโตร์ ของแอปเปิล เป็นต้นนายซิซิลไลน์ กล่าวว่า อเมซอนมีผลประโยชน์ทับซ้อน โดยเปิดพื้นที่ให้ผู้ค้าขายของ แต่กลับนำสินค้าคล้ายกันของตัวเองมาขายแข่ง ซึ่งเป็นการกีดกันการแข่งขันโดยรากฐานอย่างไรก็ตาม นายเจฟฟ์ เบซอส ซีอีโอของอเมซอน ปฏิเสธเรื่องทำหลายบทบาทของบริษัทเป็นผลประโยชน์ทับซ้อน แต่เขายอมรับว่าทางบริษัทกำลังทบทวนเรื่องการควบคุมดูแลการข้อมูลการขายของบริษัทต่างๆ หลังถูกกล่าวหาว่า ใช้ข้อมูลเหล่านี้เพื่อออกรายการสินค้าขายดีของตัวเอง ซึ่งนายเบซอสยืนยันว่า อเมซอนมีกฎห้ามพนักงานดูข้อมูลการขาย แต่ก็มีความเป็นไปได้ที่จะมีลูกจ้างละเมิดกฎข้อนี้ด้านบริษัท แอปเปิล ถูกกล่าวหาว่า ตั้งกฎขึ้นมาแบบส่งๆ และตีความตามใจชอบ ซึ่งบางครั้งกฎถูกเปลี่ยนเพื่อเป็นประโยชน์ต่อแอปเปิล โดยไม่สนใจผู้พัฒนาแอปเติร์ด ปาร์ตี้ และมีการกีดกันผู้พัฒนาด้วย ซึ่ง ทิม คุก ซีอีโอของแอปเปิล ชี้แจงในข้อนี้ว่า แอปเปิลปฏิบัติต่อผู้พัฒนาทุกคนเหมือนกัน พวกเขามีกฎที่เปิดเผยและโปร่งใส กฎเหล่านี้มีผลต่อทุกคนอย่างเท่าเทียมทิม คุก ยังโต้แย้งข้อกล่าวหาที่ว่า แอปเปิลเปิดช่องให้สามารถเพิ่มค่าคอมมิชชั่นที่เก็บจากการขายแอปเพิ่มจาก 30% เป็น 50% โดยระบุว่า ในหมู่นักพัฒนาก็มีการแข่งขัน พวกเขาสามารถให้ไปพัฒนาแอปให้แก่ระบบปฏิบัติการ แอนดรอยด์ วินโดวส์ เอ็กซ์บ็อกซ์ หรือ เพลย์สเตชั่น ได้ส่วนเฟซบุ๊ก ถูกตั้งคำถามกดดันเรื่องการลอกเลียนฟีเจอร์ของคู่แข่ง หรือบีบให้คู่แข่งต้องขายบริษัท โดยมาร์ค ซัคเคอร์เบิร์ก กล่าวว่า พวกเขาพัฒนาฟีเจอร์ที่คนอื่นนำเข้ามา เช่นเดียวกันคนอื่นๆ ที่ลอกเลียนและพัฒนาฟีเจอร์ที่เฟซบุ๊กเป็นผู้นำเข้ามา ขณะที่ยืนยันว่า การที่เขาพูดว่า เข้าสู่โหมดทำลายล้าง ตอนพยายามซื้ออินสตาแกรม ไม่ใช่คำขู่ให้คู่แข่งยอมขายบริษัทแต่อย่างใดขณะที่ กูเกิลถูก ส.ว.รีพับลิกัน กล่าวหาว่า ร่วมมือกับมหาวิทยาลัยจีนหลายแห่งที่รับเงินหลายล้านดอลลาร์จากกองทัพจีน ซึ่งนายซุนดาร์ พิชัย ซีอีโอกูเกิล ยืนกรานปฏิเสธ ขณะที่การร่วมพัฒนาด้าน เอไอ กับจีน ก็กระทำอย่างจำกัดกูเกิลยังถูกตั้งคำถามเรื่องการมีผลประโยชน์ทับซ้อนระหว่างการเผยแพร่ข้อมูลสาธารณะกับโมเดลธุรกิจของพวกเขาเอง ทั้งการขายโฆษณาและหาทางรักษาผู้ใช้ไว้ที่หน้าเพจตัวเอง ซึ่งนายพิชัย ตอบว่า กูเกิลต้องการความเชื่อถือจากผู้ใช้เพื่อให้พวกเขากลับมาใช้บริการอีกครั้ง และเสริมว่า การค้นหาคีย์เวิร์ดของกูเกิลส่วนใหญ่ก็ไม่มีโฆษณาเลยนายพิชัย ยังตอบคำถามเรื่องการขายโฆษณาโดยมีเป้าหมายไปที่เด็ก ว่า พวกเขาจริงจังกับการป้องกันเรื่องนี้ ทั้งไม่ให้เด็กอายุตำ่กว่า 13 สมัครบัญชีผู้ใช้ และสร้างบริการเผยแพร่คลิปวิดีโอพิเศษอย่าง ยูทูบ คิดส์ ขึ้นมา และบริษัททำตามกฎข้อบังคับทุกอย่างนอกจากนี้ ซีอีโอทั้ง 4 คนยังถูกถามว่าเชื่อหรือไม่ว่า รัฐบาลจีนกำลังขโมยเทคโนโลยีจากบริษัทสหรัฐฯ ซึ่งมีเพียงนายซัคเคอร์เบิร์กคนเดียวที่ตอบว่าเชื่อก่อนที่นาย ซิซิลไลน์ จะประกาศยุติการพิจารณาคดี โดยกล่าวทิ้งท้ายว่า การพิจารณาคดีในวันนี้ทำให้ข้อเท็จจริงอย่างหนึ่งกระจ่างชัด คือบริษัทเหล่านี้ ตามที่เป็นอยู่ในทุกวันนี้ มีอำนาจผูกขาด บ้างจำเป็นต้องแตกแขนงบริษัท แต่ทั้งหมดต้องรับการตรวจสอบอย่างเหมาะสม และมีความรับผิดชอบ แต่เหล่าสมาชิกสภาจะใช้กฎหมายควบคุมบริษัทไอทียักษ์ใหญ่อย่างไร และบริษัทเหล่านี้จะตอบโต้อย่างไร ต้องติดตามกันต่อไป
ซีอีโอของบริษัท แอปเปิล อเมซอน เฟซบุ๊ก และ กูเกิล ผู้นำด้านเทคโนโลยีของโลก ให้การต่อคณะกรรมาธิการวุฒิสภาสหรัฐฯ เพื่อแก้ต่างข้อกล่าวหา ผูกขาดทางการค้า ทำให้การแข่งขันไม่เป็นธรรม
ผูกขาด,แอปเปิล,อเมซอน,กูเกิล,เฟซบุ๊ก,พิจารณาคดี,สภาคองเกรส